cyanic-selkie/wikianc huggingface dataset:
EM i landeveissykling 2011
EM i landeveissykling 2011 (europamesterskapet i landeveissykling) ble arrangert i Offida i Italia i 2011. Mesterskapet var for utøvere under 23 år.
Kartoffelkage
Kartoffelkage (norsk: potetkake) er en klassisk dansk fløtekake som minner om en kartoffel (med litt jord på), derav navnet. Den består av en bunn av vannbakkels med et lag krem på. Dette dekkes av marsipan som drysses med kakaopulver.
Kartoffelkager smaker best samme dag som de er bakt, men kan godt klare en natt i kjøleskapet.
Daði Freyr Pétursson
Daði Freyr Pétursson (født 1992 i Reykjavik på Island), kjent under artistnavnet Daði, er en islandsk sanger og låtskriver, bosatt i Berlin i Tyskland. Han er særlig kjent som frontfigur og hovedvokalist i bandet Gagnamagnið. Bandet vant den islandske konkurransen Söngvakeppnin 2020 med sangen «Think About Things» og skulle ha representert Island i Eurovision Song Contest 2020. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. I stedet representerte Pétursson og Gagnamagnið Island i Eurovision Song Contest 2021, der de ble nummer fire med låten «10 Years».
Bakgrunn
Daði ble født i Reykjavík, men familien bodde siden i Danmark frem til han var ni år. Da flyttet familien tilbake til Island og bosatte seg i Suðurland, først i Laugaland og siden i Ásahreppur. Daði gikk ut fra Fjölbrautaskóla Suðurlands i 2012 og tok siden en bachelorgrad i musikk- og lydproduksjon i Berlin i 2017.
Som ungdom spilte Daði trommer, piano og bassgitar. Han var med i bandet RetRoBot, sammen med sangeren Gunnlaug Bjarnason og gitaristen Guðmundur Einar Vilbergsson, som han møtte på Fjölbrautaskóla Suðurlands. I 2012 vant RetRoBot den islandske musikkonkurransen for nye artister, Músíktilraunir, og Daði ble kåret til årets elektromusiker på Island. RetRoBot ga ut ett album, Blackout, året etter.
I 2014 flyttet Daði til Berlin, der han begynte å studere musikk- og lydproduksjon ved dBs Music. Samme år begynte han å utgi musikk under artistnavnet Mixophrygian, og i 2015 ga han ut albumet Forever.
I 2017 deltok Daði og bandet hans Gagnamagnið i Söngvakeppnin, Islands versjon av Melodi Grand Prix, med sangen «Hvað með það?» («Is this love?»). Bandet endte på andreplass, bak Svala Björgvinsdóttir. Daði og bandet deltok på nytt i 2020 med sangen «Think About Things». Denne gang vant de, og bandet skulle dermed representere Island i Eurovision Song Contest 2020 i Rotterdam i Nederland. På grunn av koronavirusutbruddet vinteren 2020 besluttet imidlertid EBU å avlyse konkurransen. Dette ble gjort for å hindre spredning av koronaviruset SARS-CoV-2 og den medfølgende sykdommen COVID-19 i Europa.
Eurovision Song Contest 2021
I oktober offentliggjorde den islandske kringkasteren RÚV at Pétursson og Gagnamagnið skulle få representere Island i konkurransen i 2021. De deltar med låten «10 Years» som ble sluppet 13. mars 2021.
Sangen var åttende bidraget ut på scenen under semifinale 2 torsdag 20. mai i Rotterdam Ahoy. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai.
Låten kom på andreplass i semifinalen og kvalifiserte seg til finalen lørdag 22. mai. Der opptrådte Island som nummer 12 og endte på en fjerdeplass i finalen. Dette var Islands beste plassering på tolv år.
Lasse Berntzen
Lasse Berntzen (født 16. januar 1960 i Sandefjord) er dosent ved Universitetet i Sørøst-Norge. Han har spesielt arbeidet med innovasjon i offentlig forvaltning, med fokus på IKT-basert innovasjon og bruk av teknologi for demokratisk deltagelse. Han har deltatt i en rekke forskningsprosjekter og forskningsnettverk som eGovMon, eGovMoNet og NET-EUCEN. Fra 2007 til 2009 deltok han som ekspert i utarbeidelsen av Europarådets anbefaling om e-demokrati. I 2009 ble han utnevnt til «IARIA Fellow» av International Academy, Research and Industry Association (IARIA) for sitt faglige engasjement.
Berntzen er også lokalpolitiker, og har representert Høyre i Holmestrand bystyre siden 1999 og i Vestfold fylkesting siden 2011. Han var politisk viseformann i Norges Konservative Studenterforbund (NKSF) 1986–1987 og formann i Den Konservative Studenterforening (DKSF) i 1988.
Han er cand.scient. fra Universitetet i Oslo fra 1995.
Bibliografi
Lasse Berntzen har skrevet flere lærebøker, blant annet: Han har også en rekke internasjonale publikasjoner. Disse er registrert i forskningspubliseringssystemet Cristin.
EM i landeveissykling 2013
EM i landeveissykling 2013 (europamesterskapet i landeveissykling) ble arrangert i Olomouc i Tsjekkia i 2013. Mesterskapet var for utøvere under 23 år.
Skyting under Sommer-OL 2020 – Trap kvinner
Skyting under Sommer-OL 2020 – Trap kvinner ble arrangert på Asaka Shooting Range den 28. og 29. juli 2021.
Moenje
Moenje er et norsk folkemusikkband som kombinerer joik og folkemusikk fra Helgeland og Trøndelag startet av og Marja Mortensson.
Bandet ga ut debutalbumet Klarvær i 2019 og ble for det nominert til Spellemannprisen 2019 i kategorien folkemusikk/tradisjonsmusikk.
Forskningspolitikk
Forskningspolitikk er et norsk fagblad som er et uavhengig organ for fagbasert analyse og debatt om forskning, høyere utdanning og innovasjon. Målgruppen er lesere med interesse for forsknings- og innovasjonspolitikk. Bladet utgis av Nordisk institutt for studier av innovasjon, forskning og utdanning. Første utgave kom i august 1978.
Den trykte utgaven kommer ut fire ganger i året og distribueres gratis til dem som ønsker det. Per 2018 er opplaget rundt 7000 eksemplarer. Nettutgaven oppdateres også mellom de trykte utgavene.
Forskningspolitikk utgis med støtte fra Norges forskningsråd. Forskningspolitikk er medlem av Fagpressen og redigeres i tråd med Redaktørplakaten. Ansvarlig redaktør er Per M. Koch.
Oluf Lorentzen (selskap)
Oluf Lorentzen AS er et norsk firma som driver med import av matvarer. Firmaet har røtter tilbake til Christian Semb Magnus' vin- og kolonialforretning, som blei etablert i 1869 i Karl Johans gate 33 (Magnus-gården) i Kristiania.
Handelsbetjenten Oluf Lorentzen overtok etterhvert forretninga, og ga det navn etter seg sjøl. Sønnene Einar (1887–1939) og Harald Lorentzen (1894–1984) overtok forretninga ved farens død i 1921. Einar døde allerede i 1939 (52 år gammel), hvorpå tredjegenerasjon kom inn ved Oluf Hans Lorentzen (1914–1974). Konsernet hadde på det meste 21 butikker.
I 1993 fusjonerte Lorentzen med Jens Evensen A/S, og etter hvert gikk de sammen med grossisten Joh. Johannson i NorgesGruppen, der Brødrene Lorentzen AS er nest største eier med 8,48 prosent av aksjene.
I 2001 blei forretninga på Karl Johan avvikla. Oluf Lorentzen AS har nå ikke detaljsalg, men importerer fortsatt matvarer fra hele verden, i alt ca. 1500 produkter hvorav ca. 300 er importert ost. Firmaet holder til i Vestby og ledes av femte generasjon Lorentzen.
Ljusterö
Ljusterö er den største øya i Stockholms skjærgård som ikke har broforbindelse med fastlandet. Øya ligger i Österåker kommune, og er den 17. største øya i Sverige.
Øya har fergesamband til Östanå og båtforbindelse til Stockholm sentrum. Øya har i underkant av 1,600 fastboende, men i sommerhalvåret bor det mellom 25,000 og 30,000 på øya.
Historie
Øyas eldste historie og kultur bærer preg av jordbruk, jakt og fiske som næringsveier. Fisket var lenge den viktigste næringsveien, men da skogen senere ble ryddet ti dyrkbar mark ble jordbruket viktigste næringsvei.
Øya var fram til 1800-tallet delt i to: Norra og Södra Ljusterö, men landhevningen skapte etterhvert en sammenhengende øy. I et skrift fra 1322 omtales øya som Sudhralyustra, i betydningen søndre ljuster. En teori er at navnet kommer fra at øyas to sørlige, spisse odder minner om en lystregaffel.
I 1301 stadfestet kong Birger Magnusson en eiendomsoverdragelse mellom Abjörn Sixtensson og Karl Gregersson (Läma) hvor Södra Ljusterö var en del av denne. Øyen ble igjen nevnt i en ny eiendomshandel i 1322.
Norra Ljusterö ble gitt som len til Per Brahe den eldre på Rydboholms slott, og i 1641 til riksmarskalk Lennart Torstenson. Hans enke bodde senere i perioder på øya.
I 1535 blir det omtalt at det er 28 såkalte skattebønder (frie bønder) på Ljusterö, (18 på Norra Ljusterö og 10 på Södra Ljusterö). I løpet av de neste 40 årene kom det bare ytterligere to til, mens i perioden 1632 og 1719 økte antall gårder til rundt 100.
Taekwondo under Sommer-OL 2016 – Kvinner 67 kg
67 kg for kvinner i taekwondo under Sommer-OL 2016 fant sted den 19. august 2016 på Arena Carioca i Rio de Janeiro.
Fouad Elkaam
Fouad Elkaam (født 27. mai 1988) er en marokkansk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 1500 meter.
Emanuel
Emanuel er et hebraisk mannsnavn (עִמָּנוּאֵל, Emmanuel eller Imanu'el) med betydningen «Gud er med oss». Emmanuel er den franske og engelske formen av navnet, mens Manuel er den spanske og tyske formen.
Utbredelse
Navnevarianten Emmanoyíl (Εμμανουήλ) er svært vanlig i Hellas, og formen Emmanuel er vanlig i Frankrike.
Kjente personer med navnet
Personene i listen er ordnet kronologisk etter fødselsår.
Eksterne lenker
Emmanuel
EM i landeveissykling 2014
EM i landeveissykling 2014 (europamesterskapet i landeveissykling) ble arrangert i Nyon i Sveits i 2014. Mesterskapet var for utøvere under 23 år.
Republikken Kongo under VM i friidrett 2015
Republikken Kongo deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Franck Elemba. Han deltok i kulestøt for herrer, men klarte ikke å kvalifisere seg til finalen.
Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Helga Myhr
Helga Myhr (født 1995) er en norsk hardingfelespiller og kveder fra Ål i Hallingdal. Hun ga ut sitt første soloalbum, Natten veller seg ut, i 2019. Hun er også medlem av Morgonrode og Kvedarkvintetten.
I 2019 fikk hun Øivind Berghs minnepris sammen med og Fureprisen under Landskappleiken. Hun ble nominert til Spellemannprisen 2019 i kategorien folkemusikk/tradisjonsmusikk for Natten veller seg ut og ble også nominert i samme klasse sammen med Morgonrode.
Uku Suviste
Uku Suviste (født 6. juni 1982 i Võru i Estland) er en estisk sanger, låtskriver, pianist og musikkprodusent. Han skulle ha representert Estland i Eurovision Song Contest 2020 i Rotterdam i Nederland, men konkurransen ble avlyst på grunn av koronaviruspandemien. I 2021 vant han sangkonkurransen Eesti Laul på nytt og representerte Estland i Eurovision Song Contest 2021 med «The Lucky One».
Bakgrunn
Allerede som seksåring begynte Suviste med musikkundervisning og startet i Tallinn guttekor og i et skolekor. Senere begynte han å studere ved Musikkskolen i Tallinn, og i 1997 med spesialisering i piano. Etter videregående studerte han ved den teknologiske høyskolen i Tallinn og utdannet seg til datasystemadministrator. Siden studerte han også popjazz-sang ved Musikkskolen i Tallinn, og i 2006 startet han ved Berklee College of Music i Boston i USA. Der studerte han låtskriving og musikkproduksjon i halvannet år.
Han har skrevet en rekke låter og deltatt i flere estiske musikkonkurranser. I 2005 ga han ut sitt første album, den egenproduserte It’s Christmas Time. Året etter var han del av den estiske musikkgruppen Lament. Senere samarbeidet han med med den estiske Idol-vinneren Birgit Õigemeel, og sammen ga de ut albumet Ilus aeg.
Han har også deltatt i flere russiske konkurranser, blant annet sesong 7 av russiske The Voice, der han ble mentorert av Ani Lorak. Han ble slått ut i semifinalene.
Suviste har deltatt i Eesti Laul – den estiske versjonen av Melodi Grand Prix – flere ganger. I Eesti Laul 2017 deltok han med sangen «Supernatural», men ble slått ut i semifinalen. Han deltok på nytt i 2019 og kom på andreplass med «Pretty Little Liar». Året etter gikk han til topps i konkurransen med låten «What Love Is». Han skulle dermed representere Estland i Eurovision Song Contest 2020 i Rotterdam i Nederland, men konkurransen ble avlyst på grunn av covid-19.
I stedet fikk Suviste tilbud om plass i en av semifinalene til Eesti Laul 2021, noe han takket ja til. Han deltok med sangen «The Lucky One» og vant til slutt finalen lørdag 6. mars 2021. Han fikk dermed representere Estland i Eurovision Song Contest 2021 i Rotterdam, men ble slått ut i den andre semifinalen.
Privatliv
Han er sønn av Raivo Suviste, som har produsert en rekke tv-programmer for estisk fjernsyn. Moren, Heli Suviste-Polikarpus, har studert klassisk sang ved Estlands musikk- og teaterakademi. Onkelen og tanten, Väino og Sirje Puura, er også kjente operasangere i Estland.
Tollef Olsen Lund
Tollef Olsen Lund (født 1808 på Lund i Rakkestad, død 1. oktober 1885 samme sted) var en norsk politiker. Han var stortingsrepresentant for Smaalenenes amt i periodene 1854-56 og 1871-79, samt vararepresentant i 1862-64, da han møtte fast etter at Haagen Ludvig Bergh døde 10. mars 1863. Han var også ordfører i Rakkestad i 1852-55 og 1862-65.
På Stortinget var han de første to årene medlem av decisionskomiteen og fra 1863 gage- og pensionskomiteen. De siste seks årene på Stortinget var han medlem av Lagtinget. Av yrke var han gårdbruker.
NM i landeveissykling 2019
NM i landeveissykling 2019 ble arrangert flere steder på østlandet fra 21. til 30. juni 2019. Arrangementet stod lenge i fare for å bli redusert, men flere arrangørklubber meldte seg.
Fellesstart
Menn, senior
Kvinner, senior
Menn, U23
Avlyst og utsatt til 1. september.
Menn, junior
Kvinner, junior
Individuell tempo
Menn, senior
Kvinner, senior
Menn, junior
Kvinner, junior
Lagtempo
Menn, senior
Kvinner, senior
Menn, junior
Gateritt
Menn, senior
Kvinner, senior
Menn, junior
Kvinner, junior
Alpint under Paralympiske vinterleker 2022 – Super-G menn
Super-G for menn under Paralympiske vinterleker 2022 ble avholdt 6. mars 2022.
Synshemmet
I utfor for synshemmede, har utøveren en ladsager. De to alpinistene blir regnet som et lag og det blir delt ut til begge. Resultatene var som følger:
Stående
Resultatene var som følger:
Sittende
Resultater:
EM i landeveissykling 2015
EM i landeveissykling 2015 (europamesterskapet i landeveissykling) ble arrangert i Tartu i Estland i 2015. Mesterskapet var for utøvere under 23 år.
Gimme Shelter (film)
Gimme Shelter er en dokumentarfilm med The Rolling Stones, utgitt i 1970. Filmen omhandler Rolling Stones på turné i USA i november 1969, og spesielt festivalen Altamont Free Concert 6. desember i San Francisco Bay Area i California.
Rolling Stones var på sin første turné med PA-system i november 1969 i USA, da brødrene Albert og David Maysles tok kontakt for å filme deres konserter i Madison Square Garden i New York. Etter 22 konserter ville Rolling Stones også arrangere en gratis konsert i Golden Gate Park i San Francisco 6. desember, på grunn av kritikk for å ha hatt høye billettpriser. Golden Gate Park ble uaktuell og konserten ble flyttet ut til Altamont Speedway.
I mellomtiden ønsket Stones å spille inn nye sanger i USA mens de fremdeles var veldig samspilte, men fikk ikke tilatelse. Via kontakter gjorde de hemmelige opptak i Alabamas Muscle Shoals Sound Studios et par dager før konserten på Altamont.
Altamont
Altamont Free Concert-festivalen besto av foruten Stones flere av bandene fra Woodstockfestivalen som vanligvis hører hjemme i California: Jefferson Airplane, Santana, Grateful Dead, Crosby, Stills, Nash & Young i tillegg til Keiths venn Gram Parsons og hans The Flying Burrito Brothers. 300 000 mennesker møtte opp til tross for at det var kjølig, spesielt utover kvelden.
Kulturkollisjoner førte til store problemer på Altamont, da Rolling Stones' turnesjef antok at Hells Angels Californa og Hells Angels London var likesinnede. Rolling Stones hadde brukt Hells Angels som vakter på deres gratiskonsert i Hyde Park i London 5. juli 1969 uten problemer, men på Altamont var «vill vest» foran scenen der Hells Angels medlemmer brukte biljardkøer i stedet for seksløpere. Og det gikk utover alle som prøvde å ytre seg.
Etter enkelte avbrudd i Rolling Stones' opptreden fikk de fullført «Under My Thumb», og bare sekunder senere kom en grønnkledd publikumer ved navn Meredith Hunter foran scenen og viftet med en pistol. Dette oppfattet Hells Angels-medlemmet Alan Passaro øyeblikkelig. Han tok tak i pistolarmen og stakk en kniv i ryggen på ham. Hunter døde av skadene, men Passare ble frikjent grunnet selvforsvar. Bildene som faktisk er en del av filmen ble brukt som bevis.
Selv om Keith Richards ikke så nøyaktig hva som skjedde, klikket han og sa at hvis ikke Hells Angels roer seg så ville Rolling Stones forlate scenen. Konserten fortsatte med verdenspremiere av den nylig innspilte «Brown Sugar». . Konserten varte i 83 minutter og ble avsluttet som vanlig med «Street Fighting Man» "What can a poor boy do except sing for a Rock n Roll band"
På konsertområdet den 6. desember døde tre andre personer i diverse ulykker, mens fire nye kom til verden.
Hvoslef
Hvoslef er en norsk slekt med dansk opphav. Navnet kommer av sognet Hvorslev mellom Randers og Viborg på Jylland.
Gimme Shelter (film)
Utgivelse
Lydopptak fra Madison Square Garden ble brukt til konsertalbumett Get Yer Ya-Ya's Out!, utgitt i 1970. På 40-årsjubileumsutgaven finnes DVD med flere filmopptak fra MSG, blant dem et annet opptak av «(I Can't Get No) Satisfaction».
Konsertene ble filmet med 16mm-film og var ikke planlagt for kino, men ble senere forstørret til 35mm-film. Gimme Shelter hadde kino-premiere i USA 6. desember 1970.
Sporliste
Alle sanger skrevet av Mick Jagger og Keith Richards og fremført av The Rolling Stones med mindre noe annet er oppgitt
Video-utgivelse
Gimme Shelter ble utgitt i stereo på VHS i 1991, DVD i 2000 og Blu-ray i 2009.
I andre media
Jim Carrey i The Cable Guy: In a little Rockumentary called Gimme Shelter the Oakland chapter of the Hells Angels had their way, now it's my turn.
Liste over presidentene for Saarlands landdag
Presidenten for Saarlands landdag er leder for delstatens parlament.
Bueskyting under Verdenslekene 2022
Bueskyting under Verdenslekene 2022 ble arrangert fra 8. til 15. juli 2022, i Avondale Park Historic District i Birmingham i Alabama i USA.
Referanser
<References />
Liste over episoder av Trygdekontoret
Spesialsendinger
I forbindelse med NRKs Fagdag, 17. juni 2010, ble det avholdt en livestreamet Spessial-sending med publikum. Tema for dagen var «Trenger vi rusen?». Gjester i Thomas Seltzers panel var Fanny Duckert, Anne Sandvik Lindmo, Hans-Tore Bjerkaas og Grete Strøm. Torsdag 12. mai 2011, under Nordiske Mediedager, ble det avholdt et live «Mediespesial». Davy Wathne, Morten Stokstad, Anne Sandvik Lindmo, og Trygve Rønningen utgjorde da Seltzers saksbehandlerpanel.
30. august 2013 ble det avholdt og sendt en valgkamp-spesial. Gjester i Thomas Seltzers panel var Asle Toje, Karl-Fredrik Tangen, Inger Merete Hobbelstad, Anine Kierulf, Charter-Svein, og Kjell Terje Ringdal. Kjell Elvis avsluttet det hele med en trall.
Radiosendinger
Etter at NRK ble påført ekstra kostnader i forbindelse med avviklingen av finalen i Eurovision Song Contest 2010, ble tv-programmet Trygdekontoret flyttet til radio etter tredje sesong. I februar 2011 kom Trygdekontoret tilbake på tv igjen.
Sørmammut
Sørmammut (Mammuthus meridionalis) er en utdødd elefantart.
Den minnet litt om asiatisk elefant (Elephas maximus), men støttennene var større og buet oppover. Hannene hadde en gjennomsnittlig skulderhøyde på 400 cm og en vekt på 11 tonn. Jekslene hadde færre lameller og lavere krone enn mammutartene som kom seinere, så den var ikke en like spesialisert graseter. Sørmammuten levde sannsynligvis i skog og beitet på trær og busker.
En studie av slitasje på tennene viser likevel at når sørmammut levde sammen med auvergnemastodont (Anancus arvernensis), så fylte de to artene ulike økologiske nisjer. Auvergnemastodonten åt frukt, frø, bark og kvister, mens føden til sørmammut inneholdt mer gras.
Sørmammuten nedstammer fra Mammuthus rumanus, som for 3,5–2,5 millioner år siden var utbredt i Europa, og som var den første arten av egentlige elefanter i verdensdelen. «M. gromovi», som levde for 2,6–2,2 millioner år siden, regnes ikke lenger som en egen art, men som en tidlig form av M. meridionalis. Sørmammuten var utbredt i Europa, Sør-Sibir og Kina.
En ny art, steppemammut (M. trogontherii), utviklet seg fra sørmammut i Øst-Asia for 2,0–1,5 millioner år siden. I Øst-Europa dukket steppemammuten opp for 1,0 millioner år siden. I Sentral- og Vest-Europa levde steppemammuten sammen med de siste sørmammutene i perioden for 0,8–0,6 millioner år siden.
For 1,5–1,0 millioner år siden vandret sørmammut eller steppemammut inn i Nord-Amerika via Beringlandbrua og ble opphav til en av linjene som førte fram til kolumbiansk mammut (M. columbi).
Presidents Cup 2022
Presidents Cup 2022 ble arrangert i Charlotte i USA fra 19. til 25. september 2022.
Československá televize
Československá televize (tsjekkisk), eller Československá televízia (slovakisk) og Česko-slovenská televízia (slovakisk etter 1990), (norsk: Den tsjekkoslovakiske televisjonen, engelsk: Czechoslovak Television, tysk: Tschechoslowakisches Fernsehen), forkortet ČST, var et statseid, lisensfinansiert, kringkastingsselskap som ble lansert med en prøvesending den 1. mai 1953 fra Studio Praha i det tidligere Tsjekkoslovakia. Året etter, 25. februar 1954, ble det satt i gang regulær drift med sendinger tre dager i uken det første året.
Presidents Cup 2022
USA vant turneringen 17 1⁄2 mot 12 1⁄2, og vant turneringen for tolvte gang.
Československá televize
Kommunistpartiets innflytelse
ČST var fra oppstarten underordnet «den tsjekkoslovakiske komitéen for radio og televisjon», hadde monopol på kringkasting av fjernsyn og var den dominerende leverandøren av informasjon i Tsjekkia og Slovakia. I 1959 ble ČST en sentralisert organisasjon under beskyttelse av kommunistregjeringen og i 1964 kom en lov som stadfestet rollen TV skulle ha som et ideologisk instrument for Kommunistpartiet. I 1965 kom partikongressen med en formell uttalelse om at presse, radio og tv skulle bidra ytterligere for utviklingen av en sosialistisk tankegang og bidra for å hindre negative politisk-ideologiske påvirkninger.
Fjernsynet ble frigjort fra partipolitisk kontroll i 1989 på et tidspunkt da ČST hadde over 5600 ansatte, men ingen av stillingene, hverken innenfor administrasjon, nyhetsformidling eller programledelse, ble i nær ettertid erstattet av mennesker med forståelse for hvordan media burde fungere i et demokrati. Jobbene ble i stor grad beholdt av «ekspertene» fra kommunistæraen.
Samarbeid og samproduksjon
For å imøtekomme konkurransen fra sendinger fra andre land, spesielt fra Østerrike og Vest-Tyskland, begynte ČST med oppkjøp og samproduksjon av TV-programmer med vestlige fjernsynskanaler, og fra midten av 1960-årene også fra USA. I 1964 opprettet regimet et eksportbyrå for TV-filmer, Telexport.
14. mars 1965 uttalte Jiri Pelikan, den daværende lederen for ČST, til Bratislava Radio: «Eurovisionen kan forsyne oss med aktuelt og øyeblikkelig materiale av høy kvalitet til nyhetsdekningen vår, i motsetning til Intervisionen som gir oss foreldet materiale av lav kvalitet én gang i uken.»
Sensur
Generelt hadde ikke tsjekkoslovakiske massemedier frie tøyler for hva som kunne sendes. Dette gjaldt også ČST. Sensuren til regimet fulgte med på hva som ble sendt av utenlandske programmer, og hva som ble produsert av kanalen selv. For eksempel ble nyttårsprogrammet som skulle sendes 31. desember 1964 stoppet i siste minutt.
ČST etter Fløyelsrevolusjonen i desember 1989
Verdifordelingen ble gjort ved at STV fikk verdier beregnet til 2,6 milliard koruna som lå på slovakisk territorium, ČT ble gitt verdier beregnet til 3,6 milliard koruna, og ČST beholdt eiendom til en beregnet verdi på 450 millioner kroner som i all hovedsak besto av bygningene som utgjorde den føderale nyhetsavdelingen og en nystartet tsjekkisk nyhetsavdeling.
22. serierunde i Premier League 2022/23
22. runde i Premier League 2022/23 startet fredag 3. februar kl. 21:00 med oppgjøret mellom og  på Stamford Bridge i London og avsluttet søndag 5. februar kl. 17:30 med oppgjøret mellom og  på Tottenham Hotspur Stadium i London.
Československá televize
ČST etter Fløyelsrevolusjonen i desember 1989
Oppdelingen i to nye tv-selskaper gjorde driften vanskelig for ČST: Alle ansatte i Slovakia ble i løpet av ett døgn ansatte i STV, og flere erfarne ansatte på tsjekkisk side fikk ny jobb i ČT. Ved utgangen av 1991 hadde over 3700 forlatt ČST som da hadde kun 540 gjenværende ansatte, og ikke en eneste i Slovakia.
Slutten for ČST
I 1992 ble henholdsvis 51 og 25 prosent av programmene som ble sendt på ČST forberedt av ČT eller STV. 24 prosent var selvprodusert. Samtidig samarbeidet ČT og STV for å få en endelig slutt på føderal tv og begge kanalene hadde gjort seg klare til å erstatte kringkastingen fra ČST med egne program.
ČSTs oppslutning blant den tsjekkoslovakiske befolkningen økte i tiden frem mot valget i juni 1992, blant annet fordi de to nystartede nasjonale kanalene ikke ville dekke begivenheten, noe som var med på å øke spenningen mellom nyhetsavdelingene i ČST og STV. Ifølge meningsmålinger som ble gjort i juli 1992 var 90 prosent av befolkningen innom sendingene til ČST minst en gang i uka, og mer enn 50 prosent var innom daglig.
29. juni, uten forvarsel, bestemte sjefredaktøren for STV, Jan Fulle, at kanalen ikke lengre skulle levere nyheter til ČST.
Samtidig som den føderale republikken opphøret å eksistere 31. desember 1992, var det også slutt for Československá televize. Det store arkivmaterialet som har blitt bygd opp i løpet av ČSTs historie, blir ivaretatt av ČT som startet et omfattende digitaliseringsprosjekt i januar 2010.
Organisasjon
ČST ble finansiert gjennom en lisensavgiftsordning for dem som eide et TV-apparat. Antallet registrerte apparater passerte 1 million i september 1962 og økte jevnt fremover til 4 millioner i 1978. I 1979 eide organisasjonen 34 sendere.
ČSTs hovedkvarter i Kavčí Hory i Praha sentrum og tv-senteret i Mlynská dolina i Bratislava ble påbegynt i 1960 og sto klar henholdsvis 17. og 26. oktober 1970.
Kjennetegn
ČSTs logo var mellom 1956 og 1971 en sammenstilling av bokstavene Č og T til en form som et TV-apparat. I 1971 ble det satt inn en S mellom bokstavene, «midt i skjermbildet». Bokstavene fikk henholdsvis fargene hvit, rød og blå. Den opprinnelige logoen har vært videreført av Tsjekkisk televisjon siden oppstarten i 1993.
Språk
På Program I var hovedspråket tsjekkisk og enkelte programmer ble sendt på slovakisk. Nyhetene ble presentert delvis på tsjekkisk og slovakisk. Program II sendte ulike program i de to landsdelene med tsjekkisk språk i Tsjekkia og slovakisk i Slovakia.
Fremmedspråklige programmer ble dubbet etter en meget god standard.
Neil Jordan
Neil Jordan (født 25. februar 1950) er en irsk filmregissør, manusforfatter, filmprodusent og forfatter.
Feliz Navidad
«Feliz Navidad» (spansk for 'God jul') er en tospråklig julesang skrevet og framført av José Feliciano i 1970. Den sender gode juleønsker på spansk og engelsk i stadig gjentatte vers og refreng, og er blitt populær både i Nord- og Latin-Amerika.
Neil Jordan
Han debuterte som forfatter med bøkene Night In Tunisia i 1976 og The Past før han i 1982 skrev og regisserte sin første film, filmen Angel. Som filmskaper og regissør står han blant annet bak filmer som Mona Lisa (1986), Fryktens spill (1992), En vampyrs bekjennelser (1994) og Michael Collins (1996). Han har vunnet priser for flere av sine filmer, blant annet vant han Oscar for beste originalmanus for Fryktens spill som også vant BAFTA for beste britiske film og Amandaprisen 1993 for beste utenlandske kinofilm. Han har også skapt og produsert TV-seriene The Borgias (2011–2013) og Riviera (2017–).
Feliz Navidad
På sin opprinnelige innspilling, til et album som også het Feliz Navidad, spilte puertoricaneren Feliciano både gitar og cuatro til sangen. Han spilte også inn en versjon med et barnekor. Senere har mange andre fremført og innspilt sangen. I 1998 ble den oppført som en av de 25 mest fremførte julesangene i USA av American Society of Composers, Authors and Publishers (ASCAP).
Innspillinger
Sangen er blant annet spilt inn av artister som Boney M, Celine Dion, Chicago, David Hasselhoff, Moby, El Vez, Jon Secada, Fenix TX, Home Grown, Voodoo Glow Skulls, Von Trapp Children, Anca Parghel, The Wiggles, 1910 Fruitgum Company, Elijah King og Michael Bublé.
Neil Jordan
Film
Kun som ansvarlig produsent:
Ringerike Sykkelklubb
Ringerike Sykkelklubb er en sykkelklubb fra Ringerike. Den ble stiftet 29. september 1975 av Birger Hungerholdt og Lasse Martinsen.
Sykkelklubben arrangerer Ringerike Grand Prix og Sundvolden Grand Prix.
I 2016 gikk de sammen med Lillehammer Cykleklubb for å etablere utviklingslaget Uno-X Hydrogen Development Team.
Kirgisløk
Kirgisløk (Allium aflatunense) er en art i løkfamilien. Arten kommer opprinnelig fra Kasakhstan og Kirgisistan i Sentral-Asia. Den vokser naturlig i basiske jordarter og tolererer skrinne og tørre forhold. Kirgisløken kan bli opp til 90 cm høy og danner en fiolett kuleformet blomsterstand.
På 2000-tallet er den blitt en populær hageplante i hele verden. Dens popularitet har vokst frem fra kjente hagedesignere som Piet Oudolf i den naturalistiske staude-bevegelsen. Bevegelsen har hentet inspirasjon fra den nordamerikanske prærien, som områdene i Sentral-Asia kan bære mye likhet til.
František Udržal
František Udržal (født 1. januar 1866 i Dolní Roveň i Böhmen i Østerrike, død 25. april 1938 i Praha i Tsjekkoslovakia) var en tsjekkoslovakisk politiker. Han var Tsjekkoslovakias statsminister fra 1. februar 1929 til 24. oktober 1932, samt forsvarsminister i to perioder.
Udržal var medlem og leder av det mektige Det republikanske partiet av jordbruks- og småbruksfolk. Hans politiske karriere startet i lokalparlamentet i Böhmen, deretter ble han medlem av Reichsrat i Østerrike-Ungarn, og deretter nasjonalforsamlingen i Tsjekkoslovakia. Han tjenestegjorde som forsvarsminister i syv år i løpet av to perioder, 1921–1925 og 1926–1929. Han var Tsjekkoslovakias statsminister i fire år fra 1. februar 1929 til 24. oktober 1932 fordelt på to perioder 1. februar 1929 - 7. desember 1929 og 7. desember 1929 - 29. oktober 1932.
Between the Devil and the Deep Blue Sea
Between the Devil and the Deep Blue Sea er en populær amerikansk sang fra 1932. Musikken ble skrevet av Harold Arlen og tekster av Ted Koehler.
Between the Devil... ble spilt første gang av Cab Calloway og har siden blitt en «standard»som spilles av mange kunstnere, for eksempel George Harrison. Boswell Sisters  spilte den inni 1932 sammen  med The Dorsey Brothers. Frank Sinatra laget en versjon i 1959, og Ella Fitzgerald hadde den i sitt album: Ella Fitzgerald Singe the,Harold Arlen Songbook fra 1961. Thelonious Monk synger den i albumet Straight, No Chaser fra 1967. Diana Krall sang sangen i sitt debut-album, Stepping Out fra 1993.
Uherské Hradiště
Uherské Hradiště (tysk: Ungarisch Hradisch, ungarsk: Magyarhradis) er en by i regionen Zlín i Tsjekkia. Uherské Hradiště ligger sørøst i landet, ikke langt fra grensen til Slovakia langs elven Morava. Byen er hovedby i området som kalles Slovakisk Mähren (tsjekkisk: Moravské Slovácko) som har en særegen kultur og tradisjoner med mye innflytelse fra den slovakiske siden av grensen. Selve Uherské Hradiště har rundt 25 000 innbyggere, medregnet nabobyene Staré Město og Kunovice har den over 38 000 innbyggere.
Byen har et bevart bysentrum og skiller seg ut med to markedstorg som stammer tilbake til byens grunnleggelse som to separate landsbyer som senere vokste inn i hverandre.
Historie
Byen fikk bystatus av kong Ottokar II av Böhmen i 1257 og navnet Hradiště viser til den lokale festningen. Uherské, som betyr ungarsk, ble lagt til i 1578 og viser til at byen var som grensefestning mot ungarerne og andre folkeslag østfra.
Siden byen befinner seg i nærheten av grensen har den flere ganger blitt hjemsøkt av krigshandlinger. På 1500-tallet ble den angrepet av Kumanfolket, senere fulgte tredveårskrigen og tyrkiske raid. På tross av gjentatte krigstog har byen bare blitt inntatt en gang, av den prøyssiske armé i 1742 under den første schlesiske krig. I løpet av siste halvdel av 1700-tallet og 1800-tallet mistet byen sin militære betydning. På tross av dette var det ikke før i 1840-årene at folk begynte å bosette seg utenfor de gamle bymurene.
Transport
Byens jernbanestasjon ble ombygget i 2004 og vant prisen for Tsjekkias vakreste jernbanestasjon i 2011. Kunovice lufthavn som ligger rundt 5 kilometer fra sentrum har ikke faste avganger, men er benyttet av tre lokale flyprodusenter.
CARIFTA Games 1985
CARIFTA Games 1985 ble arrangert i Bridgetown på Barbados i 1985.
Henning Schjønsby
Henning Schjønsby (født 1. april 1937 i Gjøvik), (død 28. mai 2019 i Oslo) var en norsk lege, gastroenterolog og professor emeritus i medisin ved Universitetet i Oslo.
Han ble cand.med. ved Universitetet i Oslo i 1963, spesialist i indremedisin og i gastroenterologi i 1974, og dr.med. i 1973. Han tjenestegjorde i 1966 som lege (orlogskaptein) i Sjøforsvaret og ble i 1971 ansatt som reservelege ved Aker sykehus, der han ledet oppbyggingen av den gastroenterologiske seksjonen. Han ble assisterende overlege i 1974 og seksjonsoverlege og professor ved Universitetet i Oslo i 1978. Han var formann i spesialitetskomiteen i fordøyelsessykdommer 1982–1985 og formann i Utvalget for lisenssaker og utenlandsmedisinere.
Liste over artister som har spilt i Telenor Arena
Dette er en oversikt over arrangementer i Telenor Arena.
Jon-Rolf Næss
Jon-Rolf Næss (født 13. juli 1962) er ordfører i Bykle kommune fra 2011.
Før valget i 2011 var han lærer og rådgiver på Hovden Skigymnas/ Setesdal videregående skole, avdeling Hovden, hvor han underviste i naturfag, geografi, kommunikasjon og service og kroppsøving. Jon-Rolf Næss kommer fra Eydehavn. Han tok sin lærerutdanning på Kristiansand lærerhøgskole, hvor han var ferdig i 1986, og siden 1988 har han arbeidet på Hovden. Han har vært medlem av Bykle kommunestyre i tre perioder og var Arbeiderpartiets ordførerkandidat i Bykle 2011 og i 2015.
Peter Cooper
Peter Cooper (født 12. februar 1791 i New York, død 4. april 1883 samme sted) var en amerikansk foregangsmann og fremgangsrik industrieier. Han forsøkte seg også som presidentkandidat, men var sjanseløs.
Bakgrunn
Peter Cooper ble adoptert av foreldre av nederlandsk, engelsk og hugenottisk bakgrunn, og var det femte barnet til John Cooper, en metodistisk hattemaker fra Newburgh i New York Han gikk bare kort tid på skole, og i lære hos en hestedrosjebygger og lærte også å bygge skap, lage hatter, brygge øl og selge dagligvarer.
Karriere
I 1928 anla han Contons jernverk i Baltimore og som fullstendig autodidakt bygde han i 1830 det første lokomotivet i Amerika, Tom Thumb, ment for trafikk på jernbanen Baltimore-Ohio. Han var ordfører i styret for Amerikas største telegrafselskap, North American Telegraph Company og for New York, Newfoundland and London Telegraph Company. Dette selskapet anla den første telegrafkabelen over Atlanterhavet. Han var nabo til, og samarbeidet i kabelprosjektet med Cyrus Field.
I 1840 blr han innvalgt i New Yorks bystyre, og der engasjerte han seg særlig i bekjempelsen av korrupsjon.
I 1876 var Cooper kandidat til presidentembetet i USA og samlet nesten 100 000 stemmer. Han grunnla gjennom store donasjoner høyskolen Cooper Union i New York.
Blant Peter Coopers arbeider finnes The financial opinions of P.C. with an autobiography of his early life.
CARIFTA Games 1986
CARIFTA Games 1986 ble arrangert i Les Abymes på Guadeloupe i 1986.
Tariq
Tariq (arabisk: طارق, syriansk: ܜܪܩ) er et arabisk mannsnavn som betyr «han som banker på døren». Navnet transkriperes også som Ṭāriq, Tarik, Tarek, Tarique, Taariq, Tareq, Taric og Tarick.
Tarik er en bosnisk, og Tarık en tyrkisk form av navnet.
Utbredelse
Tarik var det mest populære navnet på guttebarn født i Bosnia-Hercegovina i 2011.
}
Kjente personer med navnet
Personene i listen er ordnet kronologisk etter fødselsår.
Toward the Within
Toward the Within er det britisk-australske bandet Dead Can Dances eneste offisielle konsertalbum. Det består av 15 låter, hvorav kun fire er fra tidligere utgitte album. To av låtene ble senere spilt inn i studio og utgitt på Lisa Gerrards første solo-album «The Mirror Pool».
Albumet ble spilt inn i en takning, og utgitt både på LP, CD og som video. Videoutgaven inkluderer et intervju med Perry og Gerrard, mikset inn mellom opptredenene.
Brynnilen
Brynnilen (nordsamisk: Brunjal) er ei øy i Loppa kommune i Finnmark. Den ligger like nord for fylkesgrensa mot Troms og er det vestligste punktet i Finnmark. Øya er skilt fra fastlandet ved det 100 meter brede Brynnilsundet.
Bansko
Bansko er en by i Blagoevgrad oblast i Bulgaria. Bansko er et vintersportssted som ligger ved fjellkjeden Pirin og er administrasjonssted i kommunen Bansko.
EM i skiskyting 2007 og 2013 ble arrangert i Bansko, junior-VM i alpint 2021 ble arrangert der, og det arrangeres verdenscuprenn i alpint der.
CARIFTA Games 1987
CARIFTA Games 1987 ble arrangert i Port of Spain på Trinidad og Tobago i 1987.
Dansehallerne
Dansehallerne er et senter for moderne dans beliggende i den fredede bygning TAP E i Carlsberg Byen i København. Dansehallerne flyttet inn i den nedlagt mineralvannstappehall i 2009 og er Nordeuropas største senter for moderne dans. Her råder senteret over en rekke scener, øvelokaler og en café.
Dansehallerne er et resultat av fusjonen mellom Dansescenen og Dansens Hus, dessuten er Dansk Danseteater også med i fellesskapet. Senteret er en selveiende institusjon som er støttet av Kulturministeriet og Københavns Kommune. Foruten hovedavdelingen i Carlsberg Byen, er det en mindre avdeling i Aarhus.
Skyting under Sommer-OL 2020 – Skeet kvinner
Skyting under Sommer-OL 2020 – Skeet kvinner ble arrangert på Asaka Shooting Range den 25. og 26. juli 2021.
Fort Clark
Fort Clark var et handelsfaktori ved Missourifloden, 13 km vest for den moderne småbyen Washburn i McLean County i North Dakota.
Fort Tilton 1823-1826
En kortlivet forgjenger var Fort Tilton, en handelsstasjon som ble anlagt i 1823 av Columbia Fur Company omkring to kilometer fra det sted der Fort Clark senere ble bygd. På grunn av fiendtligheter fra arikaraindianerne ble stasjonen nedmontert i 1824 og tømmerstokkene fløtet over floden og stasjonen gjenoppbygd innenfor mandanbyens palisader. Den ble nedlagt i 1826.
Fort Clark I 1830-1834
Fort Clark ble anlagt i 1830 av American Fur Company på et sted rett sør for den store mandanbosetning som fra 1822 lå ved Missouris bredder. To år senere ble faktoriet traffikert av dampbåter. Med denne elvebåtstrafikken ble kopper spredt blant mandanene og ni tideler av befolkningen døde. Da mandanene døde ble handelsfaktoriet nedlagt. George Catlin, Karl Bodmer og Maximilian zu Wied-Neuwied tilbragte vinteren 1833-34 i Fort Clark.
Fort Clark II 1850-1861
I 1838 flyttet arikara inn i den nå forlatte mandanbyen og tolv år senere ble det anlagt et nytt faktori av Charles Primeau. En koleraepidemi rammet stedet i 1851, fulgt av kopper i 1856. Et angrep av siouxindianere i 1861 førte til slutt at også dette faktoriet ble nedlagt. Arikara flyttet da til Like-a-Fishhook Village.
Arkeologiske levninger
I dag gjenstår bare arkeologiske levninger av handelsfaktoriene. Mer enn 2.200 levninger over jord etter fortets bygninger og graver er synlige. Levninger av indianernes jordhus er også synlige likesom en umerket gravplass med mer enn 800 graver. Fort Clark er et føderalt fornminne og forvaltes av North Dakota State Historical Society.
EM i skiskyting 1994
EM i skiskyting 1994 ble arrangert i Kontiolax i Finland i 1994.
Sportsklatring under Verdenslekene 2022
Sportsklatring under Verdenslekene 2022 ble arrangert fra 14. til 16. juli 2022, i Sloss Furnaces i Birmingham i Alabama i USA.
Referanser
<References />
Steinhøne
Steinhøne (Alectoris graeca) inngår i slekten steinhøns som er en gruppe i fasanfamilien. Arten består som fire underarter og er utbredt i deler av Sør-Europa. Arten er nært beslektet med blant annet berghøne, som har en mer østlig utbredelse og er svært lik.
Biologi
Steinhøna blir 32–37 cm lang og har et vingespenn på 46–53 cm. Kjønnene er relativt like, men hannene blir en del større enn hunnene, har klarere tegninger på hodet og en tarsalknott som hunnene mangler. Hanner veier 550–850 g, mens hunner veier 410–720 g. Kun fargenyanser og små forskjeller i tegningene skiller underartene, med unntak av underarten whitakeri som er mer distinkt. Likheten med berghøne (A. chukar) er så stor at de to artene bare vanskelig lar seg skille i felt. Steinhønas gråfargede fjærdrakt er imidlertid noe mer blålig grå, mens berghønas heller mer over i olivengrå. Tegningene er elles svært like.
Habitatet består av steinete åser og fjellskråninger med kalkholdig stein, kort gress, sparsomt buskdekke og noen trær; lokalt fra havnivå (for eksempel på Sicilia og i Sørøst-Europa) i høyder) opp til 2 400 moh, unntaksvis til 2 700 moh i Italia. I subalpin sone normalt i høyder på mer enn 900 moh, men mest vanlig mellom 1 200 og 1 500 moh; favoriserer sørvendte skråninger. Blir vanligvis ikke registrert i tett skog, men tilstede i åpne skogområder med blant annet Pinus, Larix og Juniperus; foretrekker lynghei, men finnes også ofte på beitemarker, gressområder og i lavt kratt; forekommer på steinete grunn, for eksempel i ås- og fjellskråninger. Opptrer aldri veldig langt fra vann.
Inndeling
Inndelingen følger Birds of the World og er i henhold til Winkler, Billerman & Lovette (2020).
Fort Fork
Fort Fork var en handelsstasjon som ble anlagt av North West Company (Nordvestkompaniet) ved 1792 der elvene Peace River og Smoky River møtes i Alberta. Idag er det et historisk minnesmerke.
Handelsstasjonen
Fort Fork ble anlagt på høsten 1792 som utgangspunkt for Alexander Mackenzies ekspedisjon til Stillehavet. Ekspedisjonen overvintret ved fortet og påbegynte sin ferd utpå våren 1793. Fortet ble deretter brukt som et provisorisk depot for Nordvestkompaniet til dets sammenslåing med XY Company i 1805, da det ble lagt ned. Fortet var kjent for gode bobetingelser med rommelige bosteder og en omfattende kjøkkenhave.
Historisk minnesmerke
Idag finnes bare arkeologiske levninger etter fortet. Stedet markeres av en røys oppført i samband med at det ble et historisk minnesmerke i 1928.
VM i alpint 2023 – Super-G menn
Super-G for menn under VM i alpint 2023 ble arrangert 9. februar 2023.
Biljard under Verdenslekene 2022
Referanser
<References />
KMD (selskap)
KMD ⅍ er et dansk aksjeselskap stiftet i 1972 som Kommunedata. Selskapet har ca. 3,200 ansatte. Det eies av Advent International og Sampension.
USA under VM i friidrett 2007
USA deltok under VM i friidrett 2007 (utendørs) fra 24. august til 2. september 2007 i Osaka i Japan.
CARIFTA Games 1988
CARIFTA Games 1988 ble arrangert i Kingston på Jamaica i 1988.
Divlji vjetre
«Divlji vjetre» (norsk oversettelse: vill vind) er en sang fra 2020 som fremføres av den kroatiske sangeren Damir Kedžo. Sangen er skrevet av Ante Pecotić og ble første gang fremført 29. februar 2020 under sangkonkurransen Dora. Den ble utgitt for strømming og nedlastning 1. mars 2020 av Croatia Records. Sangen skulle ha vært Kroatias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.
Om sangen
«Divlji vjetre» var ett av 16 bidrag som kringkasteren HRT plukket ut til å delta i Dora 2020, Kroatias nasjonale finale til Eurovision Song Contest 2020. Ante Pecotić komponerte låten spesielt for den kroatiske popsangeren Damir Kedžo. «Divlji vjetre» ble første gang fremført offentlig under Dora 2020 lørdag 29. februar 2020. Dagen etter ble sangen tilgjengelig for strømming og nedlastning.
Under Dora 2020 vant sangen telefonavstemningen og ble nummer to hos juryene, og vant konkurransen sammenlagt. Med seieren ble «Divlji vjetre» Kroatias bidrag til Eurovision Song Contest 2020. Kroatia skulle ha deltatt i semifinale 1 tirsdag 12. mai 2020. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.
Kriváň
Kriváň er et fjell i den slovakiske delen av Høye Tatra. Med sine 2494 moh. er fjellet et av de høyeste i Karpatene. På grunn av sin karakteristiske form er fjellet blitt et viktig nasjonalt symbol i Slovakia.
Fjelltoppen er lett tilgjengelig til fots via flere stier og er et populært turmål. Kriváň kan bestiges på 3–4 timer fra Podbanské, Tri studničky eller Štrbské Pleso.
I 2005 ble et bilde av fjellet valgt til baksiden av de laveste verdiene av de slovakiske eurocentmyntene.
Light It Up (album)
Light It Up er et musikkalbum fra Rev Theory, utgitt 10. juni 2008. Det er deres første album under plateselskapet Interscope Records. Albumet nådde 74.-plass på Billboard 200 28. juni 2008. Per februar 2012 har albumet solgt 132 000 kopier.
Sporliste
Alle sangene er skrevet av Rev Theory
Wal-Mart Edition Bonus Track (Digital Download)